Here is a page extracted from Wikipedia that may contain CSS, HTML, and a lot of unformatted text.

Title: Putu Agus Sutrarama
Content: Putu Agus Sutrarama () inggih punika silih tunggil pangawi sastra Bali saking Tabanan. Ipun malajah nyurat sastra Bali modérn kala ngranjing ring SMAN 2 Tabanan. Kalih satua cutet sané kasurat daweg ngranjing ring SMA, raris kamuat ring Wiyata Mandala (Bali Post) mamurda “Kenangan Manis” miwah “Keliab Kalung” duk warsa 2004. Ring warsa 2003, reriptan dané marupa satua bawak muang artikel indik Bali katerjemahang tur kawedar ring Bali Travel News (Bali Post).

Daweg punika, dané nyurat susastra nganggén basa Indonésia. Sasukat Bali Orti kamijilang marupa sisipan olih Bali Post, dané malih ngrenjit ngripta karya basa Bali modérn marupa satua cutet, gancaran, miwah paparikan. Ngamedalang cakepan mamura Bulan Satwak warsa 2013. Kakawiannyané taler kawedar ring Médiaswari (Pos Bali), Majalah Éksprési miwah Suara Saking Bali.

Karya sastra
 Sajak Semu untuk Sintya, puisi (2009)
 Sepagi, puisi (2009)
 Kangen, satua cutet
 Kenangan Manis, satua cutet (2004)
 Keliab Kalung, satua cutet (2004)
 Bulan Satwak, (2013)

Pustaka

Pangawi Sastra Bali